text: Bátabólið er sniðgivið og teknað við íblástri frá føroyska útróðrarbátinum og er á stødd við eitt 6 mannafar.
text: #000000
text: Sum tú kemur eftir norðuratlants ráa landslagnum steðgar tú á og fært eygað á neystini niðri við vatnkantin. Tú letur teg leiða oman í fjørðuna og inn í gamla siðbundna autentiska neystið.
text: #000001
text: Innkomin verður tú møtt av einum fríttsveimandi luti, ið stígur fram í ráa rúminum – sum ein kendur men tó nýggjur skapningur í siðbundna neystinum.
text: #000002
text: Luturin, BátaBólið, er ein nýhugsan av róðrabáti føroyinganna. Báturin er á nýggjan hátt tikin inn aftur í neystið, sum tað upprunaliga var bygt til – og gjørdur um – til eitt Ból at yvirnátta í. Her – sveipað av sissandi draperaðum ulldúki – fært tú høvi at balla teg.
text: #000003
text: Tú upplivir neystið autentiskt. Tú sært sporini av tíðarinnar havi á veggum og taki. Tú hoyrir aldurnar skvatla í fjørðuni, vindin suða uttanfyri og leysliga rista í dúkin á tjaldinum. Tú merkir sjórámið í luftini og verður varur við sálina á staðnum. Tú fært ein smakk av føroyskari søgu, mentan og náttúru.
text: #000004
text: Hvat man vera feitari fyri teg, sum elskar náttúruna- og kanska eisini hevur gott eyga til mentan og list, enn at yvirnátta á ein serføroyskan og nýhugsandi hátt, mitt í hjartanum av okkara mentanararvi?
text: #000005